ការសំភាស៏របស់អុំស្រី តាំង សុខងឹម

 ក៖ អ្នកធ្វើការសំភាស៏មានឈ្មោះថា សួន សុខលី ខ៖ អ្នកត្រូវបានគេសំភាស៏មានឈ្នោះតាំង សុខងឹម

ពត៍មានសង្ខេបរបស់អុំស្រី តាំង សុខងឹម

អុំស្រី តាំង សុខងឹម មានទីលំនៅបច្ចុប្បន្ននៅ ភូមិ០៥ សង្កាត់ផ្សារដើមថ្កូវ ខ័ណ្ឌចំការមន រាជធានី ភ្នំពេញ។ គាត់មានបងប្អូន៥នាក់ គាត់ជាកូនទី១។ គាត់មានស្រុកកំណើតនៅក្នុង ភូមិស្រុកបាទី ឃុំគ្រាំងធ្នង់ ស្រុកបាទី ខេត្តតាកែវ។​ គាត់បានរៀបការ នៅក្នុងឆ្នាំ​១៩៦៩ និងមានកូនចំនួន៧នាក់ ប្តីរបស់គាត់មានឈ្មោះថា ប៉ែន នាង។

ក៖ ចឹងជាដំបូង ខ្ញុំសូមអរគុណដល់អុំស្រី ដែលបានអនុញ្ញាតអោយខ្ញុំធ្វើការសំភាស៏អំពីជីវប្រវិត្តរបស់អុំ។ ហើយការសំភាស៏មួយនេះគឺត្រូវបានធ្វើឡើងនៅថ្ងៃទី០៩ ខែ០៨ ឆ្នាំ២០២០។ ដែលខ្ញុំជាអ្នកសំភាស៏អុំមានឈ្មោះថា សួន សុខលី ហើយការសំភាស៏រប់អុំត្រូវបានធ្វើឡើងដោយសកលវិទ្យាល័យមួយដែលមានឈ្មោះថា BYU ហើយសកលវិទ្យាល័យនេះ ចង់ថែរក្សាអំពីជីវប្រវត្តរបស់អុំទុកអោយកូនចៅជំនាន់ក្រោយ ពួកគាត់អាចស្តាប់លឺនូវសំលេងរបស់អុំ។ ហើយពួកយើងនិងថែរក្សាជីវប្រវត្តរបស់អុំនៅក្នុង [WWW.Cambodianoralhistories.byu.edu](http://WWW.Cambodianoralhistories.byu.edu) ហើយពួកយើងនិងថែរក្សាអំពីជីវប្រវិត្តរបស់អុំទុកអោយកូនចៅជំនាន់ក្រោយ អាចស្តាប់លឺ។

ក៖ ចឹងជាដំបូង ចង់សួរអុំថាត់អុំមាននាមឈ្មោះ និងនាមត្រកូលអ្វីដែលអុំ?

ខ៖​ ខ្ញុំមាននាមត្រកូល អើ។

ក៖ ឈ្មោះពេញរបស់អុំ?

ខ៖ ឈ្មោះតាំង សុខងឹម។

ក៖ ហើយអុំមានថ្ងៃខែឆ្នាំកំណើតនៅថ្ងៃណាដែល?

ខ៖ ថ្ងៃកំណើតភ្លេចទៀតហើយមើល មិញអីគេ។

ក៖ កើតថ្ងៃព្រហស្បតិ៏ ខែ០៧ ឆ្នាំ ១៩៥០។

ខ៖ កើតនៅថ្ងៃព្រហស្បតិ៏ ខែ០៧ ឆ្នាំ ១៩៥០។

ក៖ ចារហើយសព្វថ្ងៃអុំមានអាយុប៉ុន្មានហើយ?

ខ៖ ខ្ញុំសព្វថ្ងៃនេះអាយុ៧០ឆ្នាំហើយ។

ក៖ ហើយអុំមានខេត្តនិងស្រុកកំណើតនៅណាដែល?

ខ៖ ខេត្តនៅអើនៅ ខេត្តតាកែវ ស្រុកបាទី ឃុំគ្រាំងផ្នង់។

ក៖ ហើយទីលំនៅរបស់អុំបច្ចុប្បន្ននៅណាដែល?

ខ៖ ទីលំនៅកើតកំណើតនៅគ្រាំងក្នុង ដល់អាឡូវនេះ មកនៅបឹងត្របែក ភូមិប្រាំរ ផ្លូវ៩៩។

ក៖ ចារហើយអុំមកនៅភ្នំពេញប៉ុន្មានឆ្នាំហើយ?

ខ៖ អុំមកនៅតាំងពីឆ្នាំ២០០០នុះ។

ក៖ ហើយអុំមានឪពុកឈ្មោះអីគេដែល?

ខ៖ ឪពុកឈ្មោះ តាំង ឈួន។

ក៖ ចារហើយថ្ងៃខែឆ្នាំកំណើតគាត់អុំចាំទេ?

ខ៖ អត់ចាំទេ។

ក៖ ហើយម្តាយរបស់អុំ?

ខ៖ ម្តាយណែកឈ្មោះ បុីច ដើម តែមិនចាំច្បាស់ទេថ្ងៃកើតដែល។

ក៖ ចារហើយអុំមានបងប្អូនទាំងអស់ចំនួនប៉ុនន្មាននាក់ដែល?

ខ៖ បងប្អូនខ្ញុំបង្កើតតែម្តងអី?

ក៖ ចារ។

ខ៖ ប្រាំរនាក់ ស្រីបួន ប្រុសមួយ។

ក៖ ហើយអុំជាកូនទីប៉ុនន្មាន?

ខ៖ ខ្ញុំជាកូនបងគេ។

ក៖ ហើយអុំអាចរៀបរាប់អំពីពួកគាត់នៅសព្វថ្ងៃនិងគាត់មានគ្រួសារហើយ?

ខ៖ គាត់មានគ្រួសារហើយអស់ទាំងអស់គ្នាហើយអាឡូវ។

ក៖ ចារហើយគាត់នៅជិតៗអុំដែលឬក៏នៅខេត្តនៅអី?

ខ៖ នៅអើ ខេត្តនុះ នៅភូមិណា មកភ្នំពេញនេះតែខ្ញុំមួយទេមកតាមកូន។

ក៖ ហើយអុំមានឈ្មោះហៅក្រៅអត់?

ខ៖ អត់ទេ មានតែឈ្មោះមួយនិង។

ក៖ ឈ្មោះមួយនិង ហើយចង់សួរទាក់ទងអំពីស្រុកភូមិឃុំកំណើតឪពុកម្តាយអុំនៅណាវិញ?

ខ៖ គាត់នៅឃុំនិង ភូមិនិងដែល។

ក៖ ចារនៅខេត្តតាកែវទាំងអស់គ្នា?

ខ៖ ចារ។

ក៖ ហើយចង់សួរអុំថាតាំងពីក្មេងរហូតមកដល់អាលូវអុំអាយុ៧០ឆ្នាំ អុំបានឆ្លងកាត់នៅជំនាន់អីគេខ្លះនៅក្នុងស្រុកខ្មែរ?

ខ៖ ជំនាន់កើតសង្គ្រាមមែន?

ក៖ ចារ។

ខ៖ កើតសង្គ្រាមទាន់ត្រឹម មើលទាន់ត្រឹម សម្តេចតាដេញជប៉ុន ហើយនិងបារាំងទៅវិញនុះ ដូចថាកាលនិងខ្ញុំទើបតែដឹងក្តី ទើបតែបានប្រាំរឆ្នាំហើយនុះ ទល់តែប្រាំរឆ្នាំបានដឹងក្តីនុះ និងហើយដឹងត្រឹមនិង ត្រឹមសម្តេចតាលោក លោកធ្វើនយោបាយដេញបារាំងហើយនិងជប៉ុនទៅវិញ លោកធ្វើកាំភ្លឺឈឺងោយប្រជាជនយើងនិង ដូចថាអ្នកពេញយុវវ័យធ្វើទារហានណា និងអោយហត់គ្រាប់តែខេត្ត គ្រប់តែភូមិគ្រប់តែស្រុកនិង និងខ្ញុំទាន់ដឹងត្រឹមនិងមក ដល់រួចមកបន្តមកទៀតមក បានមកទាន់អើ បាត់កម្មទំលាក់សម្តេចតានៅឆ្នាំ៦៩ ៦៩ចូល៧០កាលនិងចាប់ផ្តើមមានសង្គ្រាមមួយហើយ ពី៧០ មក៧១អានិងបានកើតសង្គ្រាមធំ ៧១ ៧២ ៧៣ និងពេញសង្គ្រាមមែនទែនហើយ។

ក៖ ចារ ហើយនៅក្នុងសម័យសង្រ្គាមនិងអុំបានរស់នៅជួបជុំគ្រុមគ្រួសារឬក៏បែកគ្នា?

ខ៖ បែកគ្នា ប្អូនអីបែកគ្នាទាំងអស់ ដូចថាប្អូនតូចៗពេក ប្អូនប្រុសមួយនោះអាយុ១៣ ប្អូនស្រីមួយនោះអាយុ៩ឆ្នាំណា បំបែកគ្នាដូចថាប៉ុលពតចូលមកបែកគ្នានៅម្តាយខ្ញុំនិងឪពុកខ្ញុំ នៅសល់តែប្អូនពីរនាក់តូចៗក្រោយនិង គាត់មានបានធ្វើអីកើត គាត់បានអោបតែកូនរត់ចូលប្លង់សេនិង។ ហើយណែកពេលដែលខ្ញុំពេលនិង ដូចថាខ្ញុំជារៀមច្បងគេដូចថា ខ្ញុំរាងធំហើយណាស់ កាលនិងដូចថាខ្ញុំអាយុ១៨ហើយឆ្នាំ៦៩និង តែខ្ញុំមានប្តីហើយ តែដូចអត់ប្តីចឹង មានប្តីហើយឆ្នាំ៦៩ ឆ្នាំ៧០ចាប់ផ្តើមបែកគ្នាហើយប្តីខ្ញុំនិងខ្ញុំណា កាលនៅឆ្នាំ៦៩ ការហើយបែកគ្នាប្តីខ្ញុំគេចូលទ័ពទៅ ខ្ញុំនិងនៅផ្ទះតាមម្តាយឪពុក។ ម្តាយឪពុកខ្ញុំនិងដូចថាចោលគាត់មិនរួច គាត់សុទ្ធតែចាស់ៗហើយនិងប្អូនតូចៗ នៅដូចថានៅជិតគាត់ចឹងណា ប៉ុនន្តែគាត់តស៊ូដែលនាង នៅធ្វើកងនារី កងនារីតាមភូមិ តាមនិងគេអោយធ្វើប្រធានគេ ធ្វើប្រធានហើយគេអោយយើងនិងដឹកនាំគេ នាំគេទៅដាំបន្លែអីចឹងទៅ ដល់ពេលកើតសង្គ្រាមឆ្នាំ៧២ ៧៣និងពេញវគ្គវៃហើយ និងចូលសមរភូមិហើយនិង។

ក៖ ចារ។

ខ៖ ចូលសមរភូមិ គិតទៅចូលសមរភូមិបានពីរឆ្នាំបីរឆ្នាំ បីរឆ្នាំដល់៧៤ ៧៤និងបានជួបប្តីម្តងមានកូន។

ក៖ ចឹងអុំរៀបការជាមួយនិងគ្រួសាររបស់អុំនិងតាំងពីឆ្នាំ៦៩ ដល់ពេលបានចូលប៉ុពតនិងរស់នៅបែកគ្នា?

ខ៖ ចារ បែកគ្នាចឹងមក ដល់ឆ្នាំ៧៤និង ចាប់ផ្តើមទំងន់ ដូចថាចាប់ទំងន់ពាក់កណ្តាលឆ្នាំចឹងណា ដល់ចូលឆ្នាំ៧៥ ខែ០៧ និងចាប់កូនឆ្លងទន្លេ គ្រាន់តែឆ្លងទន្លេមីបងនិងប្តីនុះត្រូវរបួស ត្រូវអំបែងចូលណា ប្តីដេកពេទ្យចឹងទៅ គ្នានទៅវិញទៅមកអីបានទេ បានត្រឹមតែនឹកណា យើងនេះនៅនេះបានត្រឹមតែនឹកដែល កូនកើតមកមិនដឹងឃើញមុខប្តីមុខឪពុកយ៉ាងមេច ឪពុកនោះថាកូនកើតមកមិនដឹងថាយ៉ាងម៉េច អត់ស្គាល់មុខកូនស្គាល់អី ដូចថាខ្លួនគាត់មិននឹកស្មានថាខ្លួននិងរស់ទេ ខ្លួនដែលត្រូវរបួសនិងណា មិនគិតថាបានរស់ទេ នឹកថាប្រហែលជាស្លាប់ហើយព្រោះត្រូវរបួសម៉ាក់និងហើយនិង ត្រូវរបួសមិននឹកស្មានថារស់វិញ។

ក៖ ហើយអុំបានកូនស្រី?

ខ៖ ចារបានកូនស្រី កើតមកបានមើល ដល់៧៥ កាលនិងបែកលុននុលហើយណា បែកលុននុលមួយទៀតហើយ ចូលគមនិសទៀតហើយ ដល់ចូលគម៏និស ខ្ញុំចូលធ្វើការរួមគ្នាតាមក្រុម តាមភូមិ តាមស្រុកណា ធ្វើបាន១ឆ្នា៧៥បែកលុននុល មេទ័ពៗនិងគេអោយប្តីខ្ញុំមកវិញហើយ មកជួបជុំគ្រួសារព្រោះអីត្រូវរបស់អស់គ្នានបានជួបកូន កូនកើតមកអត់បានជួបកូនទេ ដល់តែរបួសចឹងបានគេមកអោយឃើញមុខកូន គិតថាមិនបានរស់ទេ សព្វថ្ងៃ ដល់ចឹងទៅគេអោយមកមើល មើលចឹងទៅនៅជួយធ្វើការរួមក្នុងភូមិនិងបាន២ឆ្នាំ ដល់៧៦មានមួយទៀត។

ក៖ មានកូនមួយទៀត?

ខ៖ មានមួយទៀតប្រុស។

ក៖ ចារចឹងស្វាមីអុំដែលមានរបួសនិងគាត់នៅរស់មានជីវិតទេ?

ខ៖ នៅរស់វិញ នៅធ្វើសិបកម្មជាមួយចាស់ៗក្នុងភូមិណា ប៉ុនន្តែពេលរបួសនិងធ្វើទុកអីចឹងទៅរត់មកមេមក មកនៅភ្នំពេញនេះ ប៉ុនន្តែថាមានសិទ្ធចេញចូលខ្លួនយើងនិងណា ព្រោះយើងជាទ័ពនុះ ចេញចូលមក។

ក៖ ប្តីអុំជាទ័ព ឬក៏អុំជាទ័ព?

ខ៖ ចារ?

ក៖ ប្តីអុំជាមេទ័ព?

ខ៖ អត់ទេមិនដឹងគេហៅអីទេអាឡូវ តែកាលនុះគេហៅនារសារ។

ក៖ នារសារ។ ចារដល់ចឹងអាចចឹញចូលបាន?

ខ៖ ចឹងអាច គាត់មានរបួស ដូចថាខ្លួនត្រូវរបួសចឹងមេគេអនុញ្ញាតអោយមកនៅមើលគ្រួសារសិនណា តែគេមិនអោយចោលទេកន្លែងទ័ពនិង ចឹងគេអោយមករស់នៅជាមួយសិន ដល់បានកូនប្រុសនិងមួយទៀតមក ឆ្នាំ៧៧ ៧៨ ៧៩ និងបានចាប់មានមួយទៀត បានកើតបានមួយទៀត ហាហាបានបីរ។

ក៖ ​ចឹងកូនអុំទាំងអស់បីរនាក់?

ខ៖ និងត្រឹមជួបគ្នាត្រឹមនិងណា បានកូនបីរនិង គាត់និងជួបគាត់បានត្រឹមប៉ុននិងឆ្នាំ ដល់តែបែក៧៩និងទៀត គាត់មកនៅភ្នំពេញចោលខ្ញុំរហូត គាត់មានស្រីទល់ឆ្នាំ៩០ ដល់ពេលឆ្នាំ៩០និងមានដូចថាមនុស្សប្រុសវាដើរអស់ចិត្តណា ខ្ញុំអត់តាមគេទេ ទ្រាំនៅចិញ្ចឹមកូននិង ដល់តែពេលឆ្នាំអើ៨២ ដូចជា៨៤មានកូនមួយទៀតទី៤ មួយទៀត។

ក៖ ចារចឹងមានន័យថាគាត់បែកគ្នាពីស្រីរបស់គាត់ហើយគាត់ត្រលប់មករកអុំវិញ?

ខ៖ ចារដល់ពេលឆ្នាំ៩០ ដែលមានមួយទៀតនិងយូដែលហើយ ដូចគាត់មកហើយក៏ទៅបាត់ទៅ ដល់តែពេលឆ្នាំ៩០បានមកទៀត​ មកវិញហើយ អស់ចិត្តហើយណា មកវិញធ្វើដើរតួកំសត់ណា សុទ្ធតែដូចថាដើរទ័ពអស់ចិត្តហើយអីហើយ គាត់មកធ្វើតួកំសត់ទៅចោលកូនចោលប្រពន្ធ សុំមករស់នៅជាមួយកូនប្រព្ធវិញ កាលនិងខ្ញុំអត់ព្រមមូលណា អត់ព្រមមូលវិញទេ ខ្ញុំប្រាប់កូនឆ្លប់គេនៅក្នុងភូមិនិង គាត់អង្វរឈ្លប់អោយជួយសំរបសំរួល ងោយខ្ញុំជួយយកវិញទៅ។ ប្រធានភូមិផង ឈ្លប់ផង សំរួលខ្ញុំមួយអាទិត្យ ទំរាំខ្ញុំព្រមចុះចូលអោយមូលវិញ ដល់តែមូលទៅមានកែណា។

ក៖ ទៀត។

ខ៖​ ផឹកសុី ប៉ោលែអត់ប្រយោជន៏ ហើយដល់មានរបួសនិងទៀត របួសនិងខ្ញុំចិញ្ចឹមរហូតតាំងពីចូលផ្ទះមកវិញ ក្នុងមួយឆ្នាំចាក់ថ្នាំមានអាប្រាំរមួយខែ មានអាដប់ពីរខែ ពេលមេឃភ្លៀងត្រជាក់ចឹងរត់មកភ្នំពេញរហូតចឹងមក បើនៅផ្ទះចាក់អោយអស់ពីរម្ចុលទៀតបាននៅស្រួល គ្នានជួយធ្វើអីខ្ញុំបានទេ ព្រោះធ្វើការធ្ងន់អត់កើតណា ព្រោះមនុស្សរបួសក្នុងហើយ។

ក៖ ចារហើយអុំនៅជុំគាត់ដល់សព្វថ្ងៃ?

ខ៖ អត់ទេ អត់បានជុំទេអ្នកគ្រូ ដល់ឆ្នាំ៩០ ខ្ញុំជុំបានត្រឹមឆ្នាំ៩០ ៩១ ៩២ ៩៣​ ៩៤ និងចាប់លែងគ្នាខ្ញុំទ្រាំអត់បាន ព្រោះកូនកាន់តែច្រើន មនុស្សដូចថាវាបាត់បង់វិញ្ញាណរកសុីអស់ហើយ គំនិតវានៅតែដើរខឹងតិចតួចនិងស្រវឹង ដើរប៉ោលែ ជេគេជេឯងចឹងណា ដល់ហើយខ្ញុំអត់ចូលចិត្ត អត់កែ ខ្ញុំសួរជាលើកទីមួយហើយ ខ្ញុំអត់ដែលសួរទៀតទេ សព្វថ្ងៃនិងចូលមករស់នៅជាមួយខ្ញុំតើ ដូចថាចង់រកអនាគតអោយកូនឬមួយក៏ចង់ធ្វើតែចឹង? គាត់សួរខ្ញុំថាចុះមេចបានមកសួរអញចឹង? ខ្ញុំថា ខ្ញុំត្រូវតែសួរព្រោះអីចោលខ្ញុំវា១០ឆ្នាំហើយ បើអោយខ្ញុំមិនអោយសួរមេចខ្ញុំដូចទឹងក្នុងចិត្តណាស់ អត់ជួយរកសុីខ្ញុំទេ កូនកាន់តែច្រើនឡើងៗ ចឹងខ្ញុំរកអត់បានអោយកូនសុីទេ ទល់តែជួយគ្នា បើមិនជួយអត់រស់នៅជាមួយគ្នាបានទេ ដល់ពេលចឹងទៅខឹងទៅផឹកមកវៃកូនវៃចៅពេញផ្ទះ តែបានកូនខ្ញុំអាទីពីរ វាចេះដឹងដែលអាយុ១០ឆ្នាំ ចេះដឹងណាស់វានាំបងប្អូនវារត់ចេញមួយគ្រាៗទៅ ទំរាំខ្ញុំបានសំរេចចិត្តដល់នេះដូចថា ទៅបាត់ចឹងខ្ញុំកាលនិងមានដីស្រែដែលគេចែកអោយនៅឆ្នាំ៩៤ណា ដល់ពេលមកវិញដូចថា ខ្ញុំរកអីហូបលែងទាន់ដីនិងខ្ញុំប្រចាំអស់ទៅ ប្រចាំអស់ទៅខ្ញុំសុំថាយកកូនទៅផ្ញើរម្តាយខ្ញុំមក ខ្ញុំនិងទៅលក់ក្រូចនៅអូឬស្សីនុះ។

ក៖ កូនអុំសរុបទាំងអស់ប៉ុនន្មាននាក់?

ខ៖ សរុបទាំងអស់៧នាក់ តែស្លាប់មួយហើយ នៅសល់៦នាក់។ ដល់ចឹងមកខ្ញុំក៏មកលក់បានមួយឆ្នាំ ខ្ញុំសុំមួយលក់មកព្រោះជំពាក់គេពេញភូមិ ខាងណាក៏ជំពាក់ដែល ដល់ពេលខ្ញុំមកខេត្ត ខែដំបូងខ្ញុំរៀនលក់ដំបូង១ខែបាន៧០មុឺន ខ្ញុំយកលុយនិងទៅ ខ្ញុំដើសងគេពេញតែភូមិចឹងទៅ នៅសល់៤ពាន់ទៀត ដល់ចឹងទៅខ្ញុំសុំគេមួយសារទៀត ដល់ចឹងមកខ្ញុំលក់បាន២ឆ្នាំ ២ឆ្នាំនិងខ្ញុំសងគេរួចអស់រលីង ដល់ពេលនេះខ្ញុំវិលទៅវិញ អរមិនទាន់ទៅទេ លក់បានដូចថាវាត្រូវខែ១១ឆ្នាំក្រោយនុះ ខែ១១និងយើងវាភ្ជុំហើយ ចឹងអង្វរខ្ញុំអោយទៅវិញដែលអ្នកស្រុកគេប្រាប់ថាប្រពន្ធរត់ចោលហើយ គេលែងយកហ្អែងហើយ ហ្អែងអត់គិតខំរកសុីប្រយ័ត្នដាច់ពោះ ដល់គេថាចឹងទៅ គាត់ទៅតាមខ្ញុំមកវិញ ទៅជួលផ្ទះគេនៅ អើនៅនេះចោលកូនចោលចៅ ថាគាត់ថាងត់អីទេកូនធ្លាប់ចោលបាន ធ្លាប់ចោលពី៨០គត់ មកដល់៩០ចោលបានហើយអាឡួវមិនអីទេ ខ្ញុំលក់បានខ្ញុំផ្ញើរយកទៅអោយម៉ែខ្ញុំទិញបាយទិញម្ហូបអោយវាសុីហើយមិនពិបាកទេ។ គាត់ថានិយាយចឹងមេចកើតទល់ផ្ញើរអោយតែកូនចុះអញបានអីសុី? ខ្ញុំថាខ្លួនឯងរកខ្លួនឯងទៅមាត់តែមួយទេ យើងជាឪពុកគេគិតមើលល្មមចេះរកចិញ្ចឹមកូនហើយបើអត់ចិញ្ចឹមកូនចឹងកូនបានអីសុី ហើយបើគិតយកតែរស់ម្នាក់ឯងចឹង គាត់ថាអត់ទេទៅផ្ទះវិញ ស្មើនិងខ្ញុំទៅរើសក្រូចហើយ ថាយកទៅលក់ អត់ទេវាតឿនខ្ញុំទល់តែបាន ខ្ញុំយកលុយដើមក្រូចទៅអោយគេហើយចេញមកទាំងយប់ ទៅតាមខ្ញុំ អត់ហ៊ាននៅខ្លាចឡូឡារខ្មាស់គេកន្លែងផ្ទះជួលនុះ។

ក៖ ហយកាលនិងអុំជួលផ្ទះនៅណា?

ខ៖ ជួលនៅភ្នំពេញនិង នៅបឹងស្រឡាំង ខ្ញុំនៅបឹងស្រឡាំង ទិញក្រូចនៅផ្សារដើមគរ ទៅលក់នៅអូឬស្សី ហើយនិងផ្សារថ្មី ខ្ញុំលក់កន្លែង២និង។ ដល់ហើយខ្ញុំមកនៅផ្ទះប្អូននេះនៅចាក់អង្រែ មកនៅចឹងគាត់ផឹកស្រវឹងជេគេជេឯង ខ្ញុំវាឆ្អែតចិត្តខ្ញុំពេក ខ្ញុំយំៗ ដល់នេះបងថ្លៃមួយគាត់ចេះរកសុីតែលេងបៀចិញ្ចឹមប្រពន្ធណា ប្រពន្ធគាត់៣ ស្រាប់តែឃើញខ្ញុំយំគាត់សួរថា យំថី យំរឿងអីនិយាយមកខ្ញុំជួយដោះស្រាយ កុំសួរខ្ញុំអីជារឿងផ្ទៃក្នុងរបស់ខ្ញុំ ខ្ញុំឆ្អែតចិត្តខ្ញុំ ខ្ញុំចេះតែយំទៅ គាត់ថាខ្ញុំដឹងហើយ អាមួយនុះវាអត់រកលុយចិញ្ចឹម ពូមើលខ្ញុំទៅលក់ក្រូចហើយអាឡូវតាមខ្ញុំអោយមកវិញ អាឡូវខ្ញុំមិនដឹងរកសុីអីទៀត ស្អែកខ្ញុំទៅស្រុករួចគាត់អោយលុយខ្ញុំ៣មីុន កាល៣មុឺនថ្លៃណាស់លុយកាលនិងណា គាត់អោយ៣មុឺនទៅខ្ញុំ មិនទាន់មានខោអាវលក់ទេ គាត់ប្រមូលខោអាវប្រពន្ធគាត់អោយទៅមួយស្បោងប៉ុននេះ យកទៅអោយស្លៀក រួចខ្ញុំថាបានហើយទ្រៀអរគុណហើយ ខ្ញុំទៅផ្ទះហើយ ខ្ញុំលាហើយ លាគាត់ដល់សព្វថ្ងៃនិងណាអត់ដែលបានជួបគាត់ទៀតផង។ ហើយប្តីខ្ញុំទៀត ទៅដល់នុះ មានអង្ការចូលហើយកាលនិង អង្ការចូលគេអោយរែកដីស្តាស្រះទឹកនិងអោយជ្រៅទៅដើម្បីអោយទឹកនិងវាថ្លាស្រណុកដុសហូប ដល់ចឹង ស្តារក្នុងមួយម៉ែត្រអោយអង្ករ២គឺឡូវត្រីខ២កំប៉ុង ហើយអង្វរខ្ញុំ ខ្ញុំថាទេអត់រែកទេដីណា រែកទៅធ្លាក់ស្បូន ព្រោះអីខ្ញុំកូនច្រើនណាស់៧នាក់ហើយ ចឹងមិនអាចថារែកដីបានទេ ចុះយើងប្តីប្រពន្ធយើងនិយាយអត់ខ្មាស់ទេណា។

ក៖ ប្តីអុំជាអ្នកអោយអុំរែកដី?

ខ៖ ចារអោយជួយរែកដី ១ម៉ែត្រ ១គឺឡូអង្ករ ដល់ហើយមកខ្ញុំនេះចេះតែប្រកែកថាអត់រែកទេ បើរែកធ្លាក់ស្បូនហើយ គាត់ថាអត់អីទេបើខ្លាចធ្លាក់ស្បូន នៅដាំតែបាយអោយខ្ញុំទៅ ដល់តែដាំបាយ អត់មានទឹកប្រើទេ ដួងដួសតាមប្រលាយទឹកអូឆ្ងាយណាស់ រែកក្នុងមួយថ្ងៃបានតែ២អំរែកទេទឹក បានយកមកដាំ ស្រាប់តែអោយដាំបាយ ព្រឹកបានមួយជើង ល្ងាចបានមួយជើងដល់តែពេលដាំបាយទាន់លួងខ្ញុំអោយជួយរែកដីទៅអោយបានកើនអង្ករតិច ខ្ញុំថារែកទឹកដីរាប់មើលដីប៉ុន្មានគឺឡូ រាប់គឺឡូណាទំរាំបានទឹកយកមកដាំបាយណា អាឡូវអោយជួយរែកដីទៀតទន់ជង្គុងហើយ ប្រកែកចឹង ដល់ហើយទៅ វាមិនស្អីទេ បើមិនរែកចឹងកាប់ដីទៅកាយដាក់ប្រគីទៅខ្ញុំអ្នករែក គាត់រែកបានតែប្រាំររែកអោយជួយផ្លាស់ម្តងទៅហត់ណាស់លួងយើងចឹងណា ហើយមនុស្សខ្ញុំចិត្ត ខ្ញុំចេះតែធ្វើទៅ ខ្ញុំខំអត់ធ្មត់។

ក៖ ហើយប្តីអុំគាត់ឈ្មោះអី?

ខ៖ ឈ្មោះអើក្រៅហៅ ចក់ ឈ្មោះកំណើតហៅ នាង។

ក៖ ចារ។

ខ៖ ហើយមកខ្ញុំថា អើយខ្ញុំមើលទៅទ្រាំមិនបានរែកបាន១អាទិត្យចឹងផឹកស្រវឹងម្តង ស្រវឹង១អាទិត្យបានរែកទៀត បានដីនិង។

ក៖ កាលនិងរែកដីនិងអុំសុីឈ្នួលរែកដីអោយគេ ឬក៏យ៉ាងមេច?

ខ៖ រែកដីនិងមានអង្ការមកជួយស្តារស្រះ តែគេជួយជាអង្ករ ដល់តែចឹងយើងដូចថាសុីឈ្នួលគេចឹងទៅណា ទៅរែកដីនិងទៅបានអង្ករនិងហើយ ១ម៉ែត្រអង្ករ២គឺឡូ ត្រីខ១កំប៉ុង តែមិនមែនបើកអោយភ្លាមទេណាស់ ដាក់គៗ គិតទៅ៣ខែ បានបើកអង្ករនិងមកអោយហូប ដល់នេះខ្ញុំទ្រាំអត់បានខ្ញុំជំពាក់គេខ្លាំងពេក ខ្ចីតែគេហូប ខ្ញុំទ្រាំមួយប្តីអត់បាន ខ្ញុំសុំ ទៅសុំដល់ប្រធានឃុំម៉ង ខ្ញុំថាអាឡូវ បងអើយខ្ញុំមើលទៅខ្ញុំទ្រាំអត់បានទេប្តីហើយនិងខ្ញុំ មកវាអត់កែចឹង រែកដី១អាទិត្យផឹកមួយអាទិត្យ រែក១អាទិត្យផឹក១អាទិត្យហើយចឹងបានអីសល់ ហើយអង្ករអត់ទាន់បើក ហើយខ្ញុំខ្ចីតែគេពេញភូមិ ហើយចិនចាប់ហួយអីដើតែជឿម្ហូបគេតាមចាប់ហួយយកមកអោយសុី ហើយជឿគេគឡើងៗអត់មានជួយអីសោះ ប្រធានឃុំលឺខ្ញុំនិយាយចឹងអាណិតខ្ញុំ សុខចិត្តទៅហៅ អោយប្រធានភូមិទៅហៅ ទៅហៅពួនបាត់ ១ថ្ងៃរកអត់ឃើញ ស្អែកឡើង១ថ្ងៃទៀត អត់ឃើញទៀត ស្អែកឡើង១ថ្ងៃទៀតបានអោយឈ្លប់ផងអីផងដើរស្វែងស្វាត់ ហៅមកជំរះ មកជំរះមានណានិយាយកកូកាយអត់ដឹងក្បាលកន្ទុយ។

ក៖ ប្តីរបស់អុំ?

ខ៖ ប្តីខ្ញុំ ដល់តែចឹងប្រធានភូមិថា អាឡូវចេះ សំរេចត្រឹមនិងចុះ មិនចាំបាច់លើកទៅ១ លើកទី២អីទេ មិនបាច់ដាក់ខសន្យាអីទេ ត្រឹមនិងទៅ បើធ្វើបាបគាត់ម្លឹងហើយ នៅអត់ព្រមកែ ដល់ចឹងហ្អែងអោយអញនាំទៅនិយាយគាត់ពីមុន កុំអីវាអត់បានជួបគា្នទេ អញអាណិតហ្អែងអញលួង ទៅនិយាយគាត់ បើដឹងថាគំនិតហ្អែងខុសចឹង អញអត់ទៅជួយទេ គាត់ប្រកែកថាកាលនិងវាចុះ អាឡូវវាចេះហើយមកចូលច្បាប់ក៏មិនស្តាប់អីក៏មិនស្លាប់ក៏លែងទៅ ចឹងរបស់រប ខ្ញុំថារបស់របណាបើប្រចាំគេអស់រលីងដី ដីប្រចាំគេអស់ហើយ ចុះប្រាក់ខែវាទារហាននុះ? ខ្ញុំថាប្រាក់ខែទារហាន៧៥០០និង។

ក៖ ៧៥០០មែនអុំ?

ខ៖ ចារ៧៥០០។

ក៖ លុយខ្មែរ?

ខ៖ ចារលុយខ្មែរ ចឹងយកមកដាក់រួមគ្នា ដល់នេះគិតៗទៅគាត់ថាអត់លែងទេ ដាច់ខាតអត់លែងចឹងម៉ង គាត់អត់ព្រមលែងទេ ដាច់ខាតអត់លែងទេ ចុះបើហ្អែងមិនលែង យកគេមកធ្វើបាបចឹង គាត់ដែលហៅបងហៅប្អូនអីទេ កាត់ហៅហ្អែងម៉ងខឹងពេក។

ក៖ ហើយង្នកដែលសំរបរំរួលនិងគាត់ឈ្មោះអីគេអុំ?

ខ៖ គាត់ឈ្មោះបងវីយ។

ក៖ គាត់ត្រូវជាអី?

ខ៖ គាត់ត្រូវជាប្រធានភូមិ។

ក៖ ហើយកាលនិងងុំនៅស្រុកអីគេ?

ខ៖ កាលនិងខ្ញុំនៅខាងប្តីនៅខាងឃុំចំបុី ស្រុកបាទីដ៏ដែល គ្រាន់តែភូមិខុសគ្នា ហើយចឹងមកប្រកែកៗអត់ព្រមលែង ខ្ញុំថាអត់ទេត្រូវតែលែងធ្វើបាបគេម្លឹងៗ កូនបានអីសុី បើអត់ជួយរកសុីចិញ្ចឹមគាត់ចឹង ដល់ចឹងទៅគាត់និយាយនិងខ្ញុំថា​ ណែកអាឡូវអីចេះទៅ ដីនិងដាក់រួមគ្នា ខ្ញុំថារួមមេចបើប្រចាំគេអស់ហើយ ហើយចែកគ្នាសងទៅ ចែកគ្នាដល់ដាក់រួមទៅ ចែកគ្នាស្មើរ តែដីទីផ្ទះមួយវាយកទៀត គាត់សួរមេចព្រមអត់ ខ្ញុំថាតែប៉ុននេះហើយខ្ញុំព្រមធ្វើមេចអោយតែដាច់ទៅបងអើយជួយខ្ញុំងោយតែដាច់ទៅ ដល់នេះក៏ដាច់ទៅ ដាច់ទៅដីអោយពាក់កណ្តាលហើយ អោយដីផ្ទះមួយទៀតដីភូមិណា​ ហើយចឹងមកក៏ខ្ញុំបានដីមកចែកកូន កូនសុំយកអាតួចៗ ដើម្បីកុំអោយខ្ញុំដាច់ពីកូនណា កូនធំៗគេអោយខ្ញុំ៦និង ចែក៣ម្នាក់ ស្រាប់តែខ្ញុំមកដល់ផ្តិតមេដៃហើយអីហើយ មកដល់ផ្ទះស្រាប់តែខ្ញុំនឹកឃើញថា អើយអញហើយទៅចោលកូនតូចៗ ខ្ញុំធ្លាប់ចិញ្ចឹមអាឡូវ ទៅជឿម្ហូបគេនៅផ្ទះចិននិងទៅជៀនត្រីប្រលាក់និងយកអោយកូនសុីហើយចាំចេញអាណិតកូនណាស់ គិតក្នុងចិត្តខ្លួនងងណា កុំពង់តែធ្វើចៀនហើយអីហើយនិងក៏មីពៅនិងវាយំតោងជើង ថាម៉ែៗកុំតោងជើងអី តែនិយាយអួលដើមក៏ណាស្រាប់តែដើរមកអោយកូនសុីបាយហើយនិង ក៏ដើមកផ្ទះឪពុកវានៅខាងមុខនិង ស្រាប់ខ្ញុំថាពូៗ ខ្ញុំលាហើយណាស់ រាល់ដងលែងគ្នាអត់ដាច់ទេឈ្លោះគ្នា អាឡូម្តងនេះ ខ្ញុំលែងដាច់ហើយ ផ្តិតមេដៃមន្ទីឃុំអីអស់រលីងហើយ លែងមែនទែនអី ខ្ញុំថាខ្ញុំលែងនិយាយលេងហើយ ខ្ញុំនិយាយមែនទែន ពូអែងមិនជឿខ្ញុំ ពូអែងចាំមើលខ្ញុំមើល ស្រាប់តែមួយសន្ទុះគាត់គិតថា ចុះកូនធ្វើមេច? កូនខ្ញុំតូចៗនិងគេយក ហើយអាធំៗគេអោយខ្ញុំ ពូអែងជួយមើលវាផងទៅណា​នៅជិត គាត់ដាក់គូថយំតែម្តង មនុស្សប្រុសដាក់គូថយំហូរ គាត់ថាអញមិននឹកស្មានថាហ្អែងចិត្តដាច់ដល់ថ្នាក់និង អាឡូវហ្អែងចិត្តដាច់ ខ្ញុំថាខ្ញុំទ្រាំលែងបានហើយពូអើយ អស់ដីស្រែអស់អីអាលីងហើយ ពូអោយខ្ញុំនៅរកអីទៀត មានតែផ្លូវដើចេញទេខ្ញុំនុះ គាត់ថាកូន៣និងហ្អែងយកទៅបើកាលណាវាទៅរករឿងចាំអញធានាជួយខុស ហើយមកលុយមួយរៀលគ្មាន មកផ្ទះម៉ែខ្ញុំវិញអានិងណា។

ក៖ ចឹងងុំយកកូន៣នាក់និងទៅ?

ខ៖ ដល់ហើយគាត់និយាយចឹងទៅស្រាប់តែកូននិងវារត់មុនខ្ញុំទៀតនុះ គាត់ជួលម៉ូតូដុបអោយជិញ។

ក៖ ចឹងកូនតូចៗនិងអុំយកមកទាំងអស់?

ខ៖ យកមកទាំងអស់។

ក៖ ចឹងទាំងអស់៦នាក់មកតាមអុំ?

ខ៖ ៦នាក់ទាំងអស់និង ស្រាប់តែគាត់ថា អាឡូវហ្អែងមានលុយក្នុងខ្លួនទេ ខ្ញុំថាតែមួយរៀលនិងក៏គ្មានផងពូ ចឹងគាត់ជួលម៉ូតូគេអោយជិះថា នែហ្អែងជូនកូនវាទៅផ្ទះទៅ គ្រាន់តែថាប៉ុននិងអាតូចៗនុះរត់ឡើងម៉ូតូមុនខ្ញុំទៀត។

ក៖ អ្នកដែលជួយអុំនិងគាត់ឈ្មោះអី?

ខ៖ ឈ្មោះតា សេម គាត់តា គាត់អត់ប្រពន្ធទេ។

ក៖ គាត់ត្រូវជាមេចជាមួយអុំ?

ខ៖ ត្រូវជាឪពុកមាខាងប្តីនិង តែគាត់អត់កាន់ជើងប្តីខ្ញុំទេ គាត់ឃើញយើងពិបាកនុះ ដល់ហើយចឹងមក ជូនមកដល់ផ្ទះមក ដល់មកដល់ផ្ទះអ្នកគ្រូអើយ សំបុត្រផ្ញើមកផ្ទះ មួយថ្ងៃមាន២ទៅ៣ ផ្ញើរសំបុត្រទៅអោយខ្ញុំ ខ្ញុំនឹកភ័យពេក ខ្លាចតែមក ប៉ុនអត់ហ៊ាន នៅកនុងចិត្តគិតថាភ័យ តែមកដល់ប្អូនៗខ្ញុំគេរងតែទាំងអស់ ថាអត់អីទេ​ មានច្បាប់ទទួលខុសត្រូវហើយថាអត់អីទេ មកដល់នេះចាំប្តឹងប្រធានឃុំគេនេះទៀត ដ៏នេះខ្ញុំប្តឹងទៀត នៅស្រុកភូមិខាងម៉ែខ្ញុំទៀតនុះ គេការពាអោយដែលតាស មកណា លប់មក ដល់ពេលអាប្អូនថ្ងៃថា អញថ្ងៃនិងអញទៅនុះហើយ អញទៅលេងកូន អញនឹកកូនអញណាស់ ប្អូនថ្ងៃវាថា ណែកបើមកក៏មកៗ មកលេង ដល់ខ្ញុំលឺសូវម៉ាត់ជាមួយប្អូនថ្ងៃចឹង ខ្ញុំទៅប្រាប់ប្រធានភូមិ ខ្ញុំថាយប់ថ្ងៃនិងឪពុកគេមកលេងកូនគេហើយ គេនាំគ្នាជួយការពារងោយដែល មកចឹងទៅគេស្ទាក់ផ្លូវ គេថាកុំចូលណាបងប្អូនគ្រួសារនិងកាចណាស់កុំទៅ ទៅប្រយ័ត្នគ្រោះថ្នាក់ ដល់គេថាចឹងទៅ យើងលែងដាច់អីដាច់ហើយកុំមកញ្ញេមញុំអីមួយគាត់ទៀតបានហើយ លែងហើយត្រូវទៅយកប្រពន្ធទៀតយកទៅកុំមកជិតគាត់ ប្អូនៗនៅនិងវត្តនិងកាចៗណាស់ ប្រយ័ត្នគេត្រូវកាប់ៗ គេត្រូវវៃៗ និយាយប្រឆោតណា ថាប្អូនខ្ញុំចឹងណា ដល់និយាយប្រឆោតចឹងហើយអត់ហ៊ានចូលទៅវិញ។

ក៖ ចុះអាឡូវនិងគាត់មេចដែលមានប្រពន្ធទៀតនៅអុំ?

ខ៖ អត់ទេ លែង ចាំមើលចេស លែងពីឆ្នាំ៩៤ ដល់ឆ្នាំ២០០២ ឆ្នាំ២០០០ ខ្ញុំមកនៅជួលផ្ទះគេនិងហើយខ្ញុំសូមមុខផ្ទះគេនិងលក់បន្លែ ហើយខ្ញុំចេះតែលក់ទៅ គាត់ក៏លបតាមខ្ញុំមកដល់ភ្នំពេញមក មកទៀត ដល់តែមក ខ្ញុំលក់ដល់ម៉ោង១០ មកអង្គុយកៅអីខ្ញុំនិង ខ្ញុំលក់អង្គុយលើគ្រែចឹង មកនិងមករបៀបមេចនិង ខ្ញុំសួរថាចឹង គាត់ថា យីអញមកលេងចៅអញ លេងចៅនិងលេងយ៉ាងមេច មកលេងនិងលេងរបៀបមេច មកលេងនិងប៉ុន្មានថ្ងៃទៅវិញ ប៉ុន្មានថ្ងៃទៅ ប៉ុនន្មានថ្ងៃនៅ? គាត់ថា យីអញមកដល់កូនអញហើយដឹងថ្ងៃណា ខ្ញុំថាអត់មាននិយាយរឿងអត់ដឹងទេ កំណត់អោយមកបានអោយនៅ បើអត់កំណត់អោយនិងអត់អោយនៅទេ គាត់ថាយី មកលេងចៅលេងកូនមិនបានទេចុះ ខ្ញុំថា ខ្ញុំកាន់កំបិទជាប់ដៃ ណែថ្ងៃនេះខែនេះត្រូវនិយាយអោយហើយ ពីមុនមកខ្ញុំជាប្រពន្ធអ្នកឯង ខ្ញុំគោរពឯង ខ្ញុំមិដែលកាចដាក់ឯងទេ អាឡូវនេះមេដៃផ្តិតហើយណាស់ នៅមន្ទីឃុំ អាឡូវសុំថាកុំមកប៉ះពាស់ទៀត កូនមកលេងបាន តែកូនសំបុកនេះមិនបាច់មកលេងញឹកទេ ព្រោះបណ្តែតបណ្តោយគ្នាដូចកូនឆ្កែកូនឆ្មាររស់ដោយទឹកសន្សឹម ចឹងកុំមកវីវក់ជិតកុំមកប៉ះពាល់ មិនខ្វះទេកូនច្រើនណាស់ ទៅរកកូនគេអ្នកមានៗនិងទៅ កូនយើងច្រើនណាស់ ចឹងកុំមកប៉ះពាល់ ស្រាបតែអ្នកនៅជិតនិងឈរស្តាប់ខ្ញុំឡើងជ្រូង គេឆ្ងល់ថាខ្ញុំអត់លឺនិយាយ ដល់តែនិយាយ និយាយមាំ។

ក៖ ហើយទាក់ទងអំពីរឪពុកម្តាយអុំវិញគាត់ស្លាប់អស់ហើយអុំ?

ខ៖ ស្លាប់អស់ហើយ ។

ក៖ គាត់ស្លាប់នៅសម័យណាដែល?

ខ៖ សម័យតាំងពី សម័យមើលកាលនិងតាំងពី គាត់ស្លាប់៦៣។

ក៖ ចារឪពុកម្តាយអុំ។

ខ៖​ និងឪពុកខាងឪពុកខ្ញុំណា។

ក៖ និងត្រូវជាតា?

ខ៖ ត្រូវជាតា ហើយបើយាយវិញស្លាប់តាំងពីឪពុកខ្ញុំនៅក្មេង តាំងពីអាយុ១ឆ្នាំជាងនុះ។

ក៖ ហើយឪពុកម្តាយអុំនៅរស់ដល់សព្វថ្ងៃនេះទេ?

ខ៖ ឪពុកម្តាយខ្ញុំបង្កើត ឪពុកខ្ញុំអាយុគាត់៨២ ស្លាប់។

ក៖ នៅឆ្នាំណាអុំ ស្លាប់?

ខ៖ នៅ២០០២។

ក៖ អររស់បានយូដែល ហើយម្តាយអុំ?

ខ៖ ម្តាយខ្ញុំ អាឡូវនិង៩៦ហើយ។

ក៖ នៅរស់ដល់សព្វថ្ងៃ?

ខ៖ ចារ។

ក៖ ហើយអាឡូវនិងគាត់នៅជាមួយកូនខាងណាអុំ?

ខ៖ គាត់នៅជាមួយកូន ទី៥ គាត់អត់នៅជាមួយកូនពៅទេ។

ក៖ ចារហើយអុំចេះអាននិងចេះសរសេរភាសារខ្មែរបានច្បាស់ទេ?

ខ៖ អក្សអី?

ក៖ ចារ។

ខ៖ អក្សរវាអត់ច្បាស់។

ក៖ ចឹងអុំបានរៀនអត់នៅពីក្មេង?

ខ៖ ពីក្មេងររៀនអករកម្មកាលប៉ុលពតគេអោយរៀន រៀនដូចថាមិនចេះទេ តែដូជថាយើងចេះតែព្យាយាមណា។

ក៖ ចារចុះទាក់ទងអំពីប្តីរបស់អុំ អុំជាអ្នករើសដោយខ្លួនឯង ឬក៏ឪពុកម្តាយជាអ្នកផ្សំផ្គុំអោយ?

ខ៖ ចាំមើលពីដំបូង៦៩និងចេះ ណែក៦៩និងខ្ញុំគ្រាន់ថាចាស់ៗ ធ្លាប់និយាយថា ស្រុកទេសជិតកើតសង្គ្រាមហើយ ដល់នេះគាត់ថាចេះ ខ្ញុំនិងគេចង់បានច្រើនណាស់កាលនៅក្រមុំ តែគាត់អត់អោយអត់ពេញចិត្តអត់អោយកូនមានប្តីទេទុកអោយចាស់អាយុ កាលនិងខ្ញុំអាយុ១៨ហើយ ដល់ពេលគេកើតសង្គ្រាមហើយ គាត់នឹកឃើញចង់អោយគេ ដល់ចង់អោយគេ អាគេអ្នកចង់បានគេមានប្រពន្ធមានអីហួសទៅ ដូចថាចេះតែគិតៗចឹងទៅ ក៏ទៅជួបពួកម៉ាក់គាត់ ពួកម៉ាក់គាត់ត្អួញដាក់ថា​បងអើយកើតសង្រ្គាមហើយ អាឡូវខ្ញុំនេះកូនមិនទាន់បានការអីផង ចងដៃគេក៏ច្រើន មិនដឹងធ្វើមេចទេអាឡូវ ព្រោះថាបើមានអ្នកស្តីខ្ញុំអោយហើយ អោយតែបានកូនមានប្តីទៅ និយាយប្រាប់ពួកម៉ាក់ចឹងណា ពួកម៉ាក់និងទៅនិងទៅនាំក្មួយនិងដាក់មក ក្មួយនិងដាក់ស្រាប់តែអាក្មួយនិង ក្មួយទំនើងមានរកសុីអី កាលពី៦៩អីនិងមានអី ដូចថានៅយើងនៅស្រុកស្រែ មិនមែនដូចអាឡូវយើងចេះធ្វើការរវើកចឹងអី ការហើយ១ឆ្នាំហើយមិនទាន់បានរកសុីអីផងនៅតែជាមួយឪពុកម្តាយនិង។

ក៖ ចុះអុំបែកតាំងពីបែកលែងលះជាមួយគាត់មកអុំរៀបការទៀតទេ?

ខ៖ អត់ទេ។

ក៖ ចារនៅរកសុីចិញ្ចឹមកូន?

ខ៖ ចិញ្ចឹមកូន​មកតមកចៅចារ។

ក៖ ចឹងទាក់ទងអំពីអើ អុំចេះលេងឧបករណ៏ភ្លេងខ្មែរ ឬក៏ចេះច្រៀង ចេះរាំអីទេអុំ?

ខ៖ ហាហារ អត់សោះតែម្តង។

ក៖ ហើយអុំចូលចិត្តស្តាប់ចំរៀងទេ?

ខ៖ ចំរៀងមានអីត្រូវកន្លែងច្រៀងមានអីស្លាប់បាន ស្លាប់ចឹងដែលណា មិនមែនអតសុទ្ធទេ។

ក៖ ចារហើយអុំចូលចិត្តម្ហូបអី?

ខ៖ ហើយក្មួយបើនិយាយរឿងជីវភាពដូចថាមនុស្សមិនរើសមិនរអើម មានអីក៏ខ្ញុំហូបដែល ព្រោះខ្ញុំធ្លាប់តស៊ូណាស់។

ក៖ ហើយឪពុកម្តាយរបស់អុំតាំងពីដើមមកគាត់ជាអ្នករកសុីឬអ្នកធ្វើស្រែចំការ?

ខ៖ គាត់ធ្វើស្រែនិងគាត់អ្នកក្រនិង។

ក៖ ចារហើយអុំមានបានរៀនជំនាញអីមួយពីឪពុកម្តាយអុំដែលបន្សល់ទុកអោយអុំអត់? ដូចការកូស្ករ ឡើងត្មោត វៃវលិ៏ ធ្វើកន្ទេល?

ខ៖ ជីវិតគាត់មានណាគាត់ធ្វើតែស្រែចិញ្ចឹមតែគោ។ ត្នោតធ្វើដែលខែប្រាំងគាត់ធ្វើ គាត់ធ្វើតែមួយរដូវប្រាំងនិងទៅ ដល់ចូលខែវស្សារលែងហើយ ធ្វើបានតិចគ្រាន់ទុកហូបចឹងទៅ។

ក៖ ចារហើយទាក់ទងពីជំនាញរបស់អុំវិញ អុំចេះធ្វើការអី ចេះរកសុីខ្លួនឯងឬក៏រៀនពីគេ?

ខ៖ អ្នកគ្រូហើយ និយាយរឿងធ្វើការអត់ចេះសោះហើយ មានប្តីដល់ពេលបែកពីម្តាយឪពុកទៅ ទៅនៅខាងប្តីវិញ ទៅនៅខាងប្តីនិងដូចថាស្រុកវាកើតសង្គ្រាមប៉ុនន្តែនៅធ្វើស្រែណា បានធ្វើតែស្រែនិងគ្មានបានទៅលក់ដូរមុខរបស់អីគ្មានទេ ធ្វើតែស្រែនិងជាមួយគេ ធ្វើហើយចឹងទៅបាន១ឆ្នាំកន្លះបានចាប់រស់ដីបណ្តោយ មានបានរកសុីអី ដល់តែពេលបែកមក៧៩ ៨០ បានខ្ញុំចេះចេញរកសុីខ្លួនឯង ដូចថាមានកូនមានអីចឹងទៅយើងចេញអត់រួច ដូចថាមុខផ្ទះមានផ្លូវដើចឹងទៅ ខ្ញុំលក់នំបញ្ចុក ធ្វើនំបញ្ចុកលក់ ធ្វើអីចឹងទៅ នៅជាមួយកូនប្តីគេទៅបាត់ គេមានស្រីទៅបាត់ចឹងទៅ ហើយខ្ញុំក៏មិនដែលដើរតាមគេដែល មិនដើរតាមមួយជំហ៊ានទេ គេនឹកគេក៏មកៗ បើអត់នឹកក៏អត់ទៅ ឆ្នាំមួយនោះ មកបាន៣ឆ្នាំ ឆ្នាំ៨២អ្នកគ្រូអើយ គេបានស្រីមួយនុះរត់ទៅស្រុកយួនសន្សំមាសបាន៩ជី ខ្ញុំនឹកឃើញ ថាគេយកប្តីខ្ញុំ ខ្ញុំអត់ចង់បានរបស់ គេអោយមកយករបស់ខ្ញុំអត់ទៅយកទេ ផ្តាំតាមគេថា នុះប្តីឯងអោយទៅយកមាសនុះ វារកបាន៩ជី វាអោយឯងយកមកទុក ខ្ញុំថាបើប្តីខ្ញុំចង់បានតែបើរបស់ខ្ញុំអត់់យកទេ ព្រោះរបស់ខ្ញុំរកបានដែល ចឹងខ្ញុំអត់យកទេរបស់ ខ្ញុំយកប្តីវិញ ឆ្លើយជាមួយញាតិចឹងណាខ្ញុំ តែដល់ពេលឃើញគេមានស្រីអត់ទៅជិតទេ គ្រាន់តែថាហើយក៏ហីទៅ។

ក៖ ចឹងទាក់ទងពីបញ្ហារបរឈរមុខនៅក្នុងជីវិតរបស់អុំ តើពេលវេលាណាដែលអុំពិបាកជាងគេនៅក្នុងជិវិតតាំងពីតូចរហូតមកដល់ធំ?

ខ៖ និយាយពីពេលវេលាពិបាកលើសគេជាទីបំផុតគឺ ពេលវេលាឆ្នាំ២០០២ អត់ទេ៨២ ចាប់លំបាករហូតប្តី អាប្តីវាមានស្រី ឆ្នាំប៉ែតប៉ុនន្មានទេ កូនខ្ញុំស្លាប់មួយ ដូជជា៨៧ កូនស្លាប់មួយ។

ក៖ កូនអុំស្លាប់ដោយសារអី?

ខ៖ ស្លាប់ដោយសារអត់លុយមើលកូន។

ក៖ អរគាត់ឈឺ?

ខ៖ គ្នាជិត១ខួបហើយ នៅតែកន្លះខែទៀត១ខួបណា គ្នាចេះតោងដើរហើយនិង។

ក៖ កូនទីប៉ុន្មានអុំ?

ខ៖ កូនទី៥។

ក៖ ប្រុសឬក៏ស្រី?

ខ៖ ប្រុស ស្រាប់តែក្តៅ ស្រាប់តែចាប់ក្តៅខ្លួនប្រកាច់យកមក ញាក់រហូតប្រកាចយកតែម្តង ប្រកាច៥ថ្ងៃ ហើយយើងអត់លុយមកពេទ្យណា កាលនិងបើមានលុយមកពេទ្យហើយ នៅជំនាន់សូវៀតកាលនិងណា ជំនាន់សូវៀតចូល តែអត់លុយមកពេទ្យអត់ បណ្តោយកូនទល់តែប្រកាចចោល ដាក់ថ្នាំគ្រាប់ល្មមៗនិងមេចត្រូវ ហើយកាលនិងវាក្រពេទ្យផង អត់ទាន់មានពេទ្យ។

ក៖ ហើយអុំអាចនិយាយតទៀតបាន?

ខ៖ ដល់តែហើយចឹងមកទៀតមក កូនស្លាប់ហើយផ្តាំអោយទៅមើលកូនក៏អត់ទៅដែល នៅតែភ្នំពេញនិង ដល់ពេលឆ្នាំ៩០និងបានទៅបានធ្វើយំអាណិតកូនថាកូនស្លាប់កូនអីចឹងទៅណា អស់ហើយ យំអស់ទឹកភ្នែកណា។

ក៖ ចារចឹងពេលនឹងជាពេលដែលអុំពិបាកជាងគេ?

ខ៖ ពិបាកជាងគេម៉ងពិបាក។

ក៖ ចុះបន្ទាប់ពីអាឡូវមកអុំរាងធូធារជាងមុនទេ?

ខ៖ អាឡូវនេះដូចថាកម្លាំងនិងវាធូរ តែវានៅតែពិបាកចិត្ត។

ក៖ ចារហើយទាក់ទងអំពីកូនចៅរបស់អុំគាត់រៀបការអស់នៅ?

ខ៖ រៀបការអស់ហើយ។

ក៖ ចារហើយចឹងជាចុងក្រោយខ្ញុំក៏សូមអរគុណអុំសំរាប់ការសំភាស៏មួយនេះ ចឹងអុំមានពាក្យពេជអីចង់ផ្តាំផ្ញើរកូនចៅជំនាន់ក្រោយដែលបានស្លាប់លឺសំលេងអុំទេ?

ខ៖ ណែក។

ក៖ ពាក្យជូនពរអី?

ខ៖ ពាក្យជូនពរអោយ ដូចថាក្មេងជំនាន់ក្រោយនិងដូចថាអោយគេខំរៀន អោយចេះដឹងទៅ កុំអោយល្ងង់ដូចខ្ញុំនៅជំនាន់មុនណា ចារ។

ក៖ អរគុណអុំ។

ខ៖ អោយគេខំរៀនអោយចេះដឹងទៅ កុំអោយលំបាក។

ក៖ ចារចឹងអរគុណច្រើនអុំសំរាប់ការផ្តល់ឧកាសអោយខ្ញុំសំភាស៏អុំ